
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗ! ΕΛΛΗΝΙΚΗ! ΔΗΜΟΚΡΑΤΙΑ! 


ΤΕΥΧΟΣ ΔΕΥΤΕΡΟ 


Αρ. Φύλλου 986 


18 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διόρθωση της ΔΥ13α/οικ. 41563/18.12.1997 Υπουργι¬ 
κής απόφασης (ΦΕΚ1149/97τ.Β') Τροποποίηση της 
ΔΥΙγ/οικ. 13290/15.3.1993 Υπουργικής απόφασης 
(ΦΕΚ 224/93/τ.Β') «Καθορισμός δικαιολογητικών 
για διορισμό σε θέση του κλάδου γιατρών Ε.Σ.Υ.» . 1 

Δυνατότητα αναγραφής μίας μόνον τιμής - αξίας (μι¬ 
κτός ναύλος) επί των εισιτηρίων και των αποδείξε¬ 
ων μεταφοράς Ιδιωτικής Χρήσης Επιβατικών 
(Ι.Χ.Ε.) οχημάτων και δικύκλων που εκδίδονται για 
τα επιβατηγό (Ε/Γ) και επιβατηγό οχηματαγωγά 
(Ε/Γ-Ο/Γ) πλοία και στρογγυλοποίηση μικτών ναύ¬ 
λων επιβατών και οχημάτων. 2 

Κύρωση Συλλογικής Συμβάσεως Εργασίας Πλοιάρχων 
Μεσογειακών και Τουριστικών Επιβατηγών Πλοίων 3 
Χαρακτηρισμός ως ιστορικού διατηρητέου μνημείου 
και έργου τέχνης του κτιρίου ιδιοκτησίας Θεόδω¬ 
ρου Γάτου στην οδό Γιδόγιαννου 4 στην Άμφισσα 


Ν. Φωκίδας. 4 

Σύσταση νομικού προσώπου στην Κοινότητα Κοσμίου 
Ν. Ροδόπης με την επωνυμία «Παιδικός Σταθμός 

Κοινότητας Κοσμίου».. 5 

Καθορισμός του ναύλου επιβατών και οχημάτων της 
τοπικής γραμμής Μυτιλήνης - Πλωμαρίου και επι¬ 
στροφής. 6 

Χορήγηση άδειας άσκησης επαγγέλματος Κοινωνικού 
Λειτουργού στην Χατζηβασιλείου Χριστίνα του Α¬ 
ντωνίου. 7 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. Α9α/οικ. 27581 (1) 

Διόρθωση της ΔΥ13α/οικ. 41563/18.12.1997 Υπουργικής 
απόφασης (ΦΕΚ 1149/97 τ.Β') Τροποποίηση της 
ΔΥΙγ/οικ. 13290/15.3.1993 Υπουργικής απόφασης 
(ΦΕΚ 224/93/τ.Β') «Καθορισμός δικαιολογητικών για 
διορισμό σε θέση του κλάδου γιατρών Ε.Σ.Υ.». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 


α) Του Ν. 2071/92 «Εκσυγχρονισμός και Οργάνωση Συ¬ 
στήματος Υγείας». 

β) Του Π .Δ. 611/77 «Υπαλληλικός Κώδικας». 

γ) Του Ν.Δ. 67/68 

δ) Του Ν. 1397/83 «Εθνικό Σύστημα Υγείας». 

ε) Του Ν. 1579/85 «Ρυθμίσεις για την εφαρμογή και ανά¬ 
πτυξη του Εθνικού Συστήματος Υγείας και άλλες διατάξεις». 

στ) Του Ν. 2519/97 «Ανάπτυξη και εκσυγχρονισμός του Ε¬ 
θνικού Συστήματος Υγείας, οργάνωση των Υγειονομικών υ¬ 
πηρεσιών, ρυθμίσεις για το φάρμακο και άλλες διατάξεις». 

2. ΤηνΔυΐγ/οικ. 41255/12.2.93 (ΦΕΚ 97/25.2.93 τ.Β') α¬ 
πόφασή μας «Διαδικασία προκήρυξης θέσεων κλάδου 
γιατρών Ε.Σ.Υ. και υποβολής δικαιολογητικών για την κα¬ 
τάληψή τους, όπως τροποποιήθηκε με την ΔΥ13α/οικ. 
29804/15.9.97 (ΦΕΚ 859/26.9.97τ.Β') όμοια. 

3. Το γεγονός ότι, από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Διορθώνουμε την ΔΥ13α/οικ. 41563/18.12.97 Υπουργι¬ 
κή απόφαση (ΦΕΚ 1149/97 τ.Β') Τροποποίηση της 
ΔΥΙγ/οικ. 13290/15.3.1993 υπουργικής απόφασης (ΦΕΚ 
224/93 τ.Β') Καθορισμός δικαιολογητικών για διορισμό σε 
θέση του κλάδου γιατρών Ε.Σ.Υ. ως προς το εξής: 

Η περ. γ' της παρ. 1 γίνεται: Υπεύθυνη δήλωση του Ν. 
1599/86 ότι οι ίδιοι δεν είναι ιδιοκτήτες ιδιωτικής κλινικής 
ή Φαρμακευτικής επιχείρησης ούτε μετέχουν σε Εταιρεί¬ 
ες με αντίστοιχα αντικείμενα. 

Κατά τα λοιπά η απόφαση ισχύει ως έχει. 

Ηπαρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 1 Σεπτεμβρίου 1998 

Ο ΥΠΟΥΡΓΟΣ 

ΚΠΝ. ΓΕΙΤΟΝΑΣ 

-♦- 

Αριθ. 3113.1/132/98 (2) 

Δυνατότητα αναγραφής μίας μόνον τιμής - αξίας (μικτός 
ναύλος) επί των εισιτηρίων και των αποδείξεων μετα¬ 
φοράς Ιδιωτικής Χρήσης Επιβατικών (Ι.Χ.Ε.) οχημάτων 
και δικύκλων που εκδίδονται για τα επιβατηγό (Ε/Γ) και 
επιβατηγό οχηματαγωγά (Ε/Γ-Ο/Γ) πλοία και στρογγυ¬ 
λοποίηση μικτών ναύλων επιβατών και οχημάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις της παρ. 5 του άρθρου 7 του Ν. 2575/98 
(ΦΕΚ23Α). 

β) Τις διατάξεις της παρ. ζ του άρθρου 10 του Π.Δ. 
229/95 (ΦΕΚ 130Α), όπως αντικαταστάθηκε με την παρ. 2 
του άρθρου 2του Π.Δ. 427/95 (ΦΕΚ245Α). 
γ) Τις διατάξεις του Π.Δ. 120/97 (ΦΕΚ 110Α). 
δ) Τις διατάξεις του άρθρου 178 του Ν.Δ. 187/73 (ΦΕΚ 
26 ΙΑ). 

ε) Τις διατάξεις της παρ. 10 του άρθρου 15 του Ν. 
1642/86 και 13 του Π.Δ. 186/92, όπως ισχύουν. 

στ) Την αρ. 1107147/1239/006Α74.10.96 (ΦΕΚ Β' 922) α- 
πόφ. Πρωθυπουργού και Υπ. Οικονομικών περί ανάθεσης 
αρμοδιότητας στους Υφυπουργούς Οικονομικών. 

ζ) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Οι πλοιοκτήτες - εφοπλιστές επιβατηγών (Ε/Γ) και ε¬ 
πιβατηγών - οχηματαγωγών (Ε/Γ-Ο/Γ) πλοίων, δρομολο¬ 
γημένων σε κύριες ή δευτερεύουσες δρομολογιακές 
γραμμές, όπως αυτές καθορίζονται από το Π.Δ. 814/79 
(ΦΕΚ 359Α), οι οποίοι, σύμφωνα με τις διατάξεις του Π.Δ. 
120/97, έχουν εφοδιασθεί και εγκαταστησει ή αποδεδειγ¬ 
μένα έχουν συμβληθεί και χρησιμοποιούν ηλεκτρονικό 
σύστημα κράτησης θέσεων και έκδοσης εισιτηρίων επι¬ 
βατών και αποδείξεων μεταφοράς οχημάτων, δύνανται να 
αναγράφουν μία μόνο τιμή - αξία (μικτό ναύλο) επί των ει¬ 
σιτηρίων επιβατών και των αποδείξεων μεταφοράς Ιδιωτι¬ 
κής Χρήσης Επιβατικών (Ι.Χ.Ε.) οχημάτων και δικύκλων 
που εκδίδονται για τα ως άνω πλοία τους. 

2.0 εφοδιασμός και η εγκατάσταση ή η αποδεδειγμένα 
ύπαρξη σύμβασης και η χρησιμοποίηση Η.Σ.Κ.Θ.Ε.Ε.Α. 
βεβαιώνεται από τη Διεύθυνση Λιμενικής Αστυνομίας του 
ΥΕΝ, μετά από αίτηση του ενδιαφερομένου πλοιοκτήτη - 
εφοπλιστή. 

3. Στην τιμή - αξία (μικτό ναύλο) των εισιτηρίων και απο¬ 
δείξεων συμπεριέχονται, εκτός του καθαρού ναύλου, οι υ¬ 
πέρ τρίτων επιβαρύνσεις (τέλη, κρατήσεις) και ο Φ.Π.Α. 
Κατ’ εξαίρεση, στις αποδείξεις μεταφοράς οχημάτων, 
που εκδίδονται για επαγγελματική χρήση, ο Φ.Π.Α. ανα¬ 
γράφεται ξεχωριστά. 

4. Οι μικτοί ναύλοι επιβατών και οχημάτων στις κύριες 
και δευτερεύουσες δρομολογιακές γραμμές και στη 
γραμμή Αργοσαρωνικού. στρογγυλοποιούνται ως ακο¬ 
λούθως: 

α) Μέχρι 500 δρχ. στην πλησιέστερη ΙΟάδα. 
β) Από 501-1000 δρχ. στην πλησιέστερη 50άδα. 
γ) Από 1001 δρχ. και άνω σ την πλησιέστερη ΙΟΟάδα. 

5. Ο αναλογών Φ.Π.Α υπολογίζεται με εσωτερική υφαί¬ 
ρεση, χρησιμοποιώντας το συντελεστή που κάθε φορά ι¬ 
σχύει για τις υπηρεσίες μεταφοράς επιβατών ή οχημάτων, 
στην τιμή - αξία (μικτό ναύλο) που αναγράφεται στα εισι¬ 
τήρια και στις αποδείξεις μεταφοράς οχημάτων. Με την ί¬ 
δια διαδικασία της εσωτερικής υφαίρεσης, χρησιμοποιώ¬ 
ντας το συντελεστή που κάθε φορά ισχύει, υπολογίζονται 
οι υπέρ τρίτων επιβαρύνσεις (τέλη - κρατήσεις) που έχουν 
καθορισθεί σε ποσοστό επί του καθαρού ναύλου. 

6. Οι πλοιοκτήτες - εφοπλιστές επιβατηγών (Ε/Γ) και ε¬ 
πιβατηγών οχηματαγωγών (Ε/Γ - Ο/Γ) πλοίων υποχρεού- 
νται να ενημερώνουν για τους στρογγυλοποιημένους μι¬ 
κτούς ναύλους επιβατών και οχημάτων τη Διεύθυνση Θα¬ 
λασσίων Συγκοινωνιών/Τμήμα Ναυλολογίοιυ του ΥΕΝ, 
τις Λιμενικές Αρχές στις περιοχές των οποίων προσεγγί¬ 
ζουν τα πλοία τους και τις αρμόδιες Δ.Ο.Υ. 


7. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Αυγούστου 1998 

ΟΙ ΥΠΟΥΡΓΟ! 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΣΤΑΥΡΟΣ ΑΡ. ΣΟΥΜΑΚΗΣ 

-♦- 

Αριθ. 2324.7/1.98 3) 

Κύρωση Συλλογικής Συμβάσεως Εργασίας Πλοιάρχων 

Μεσογειακών και Τουριστικών Επιβατηγών Πλοίων. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγρ. 1 και 5 του 
Α.Ν.3276/44 "Περί Συλλογικών Συμβάσεων εν τη ναυτική 
εργασία όπως έχει τροποποιηθεί και ισχύει σήμερα. 

2. Το αριθμ. 503/113/18-08-98 κοινό έγγραφο της Ενώ 
σεως Εφοπλιστών Επιβατηγών Πλοίων και της Πανελλη 
νίου Ενώσεως Πλοιάρχων Εμπορικού Ναυτικού, με το ο¬ 
ποίο υποβλήθηκε για κύρωση η υπογραφείσα την 21 -7-98 
Συλλογική Σύμβαση Εργασίας Πλοιάρχων Μεσογειακών 
και Τουριστικών Επιβατηγών πλοίων. 

3. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Την κύρωση της Συλλογικής Συμβάσεως Εργασίας 
Πλοιάρχων Μεσογειακών και Τουριστικών Επιβατηγών 
πλοίων εκτός από το άρθρο 15 αυτής το κείμενο της ο¬ 
ποίας υπογράφηκε στις 21-7-98 από τους νόμιμους εκ- 
προσώπους:α) της Ενώσεως Εφοπλιστών Επιβατηγών 
πλοίων και β) της Πανελληνίου Ενώσεως Πλοιάρχων Ε.Ν. 

2. Η ισχύς της Συλλογικής Συμβάσεως η οποία κυρώνε 
ται με την Απόφαση αυτή αρχίζει την 1.1.1998 και λήγει 
στις 31.12.1998. 

3. Η παρούσα με το κείμενο της κυρούμενης Συλλογι¬ 
κής Συμβάσεως να δημοσιευθούν στην Εφημερίδα της 
Κυβερνήσεως. 

Πειραιάς, 26 Αυγούστου 1998 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ ΠΛΟΙΑΡΧΩΝ 
ΜΕΣΟΓΕΙΑΚΩΝ ΚΑΙ ΤΟΥΡΙΣΤΙΚΩΝ 
ΕΠΙΒΑΤΗΓΩΝ ΠΛΟΙΩΝ 

Εν Πειραιεί σήμερον την 21-7-1998 οι υπογεγραμμένοι 
εφ’ ενός Ανδρέας Ποταμιάνος Πρόεδρος και Αλέξανδρος 
Παναγόπουλος Γενικός Γραμματέαςτης ενταύθα εδρευ 
ούσης Επαγγελματικής Οργάνωσης «Ένωση Εφοπλι¬ 
στών Επιβατηγών πλοίων» ειδικώς εξουσιοδοτημένοι 
προς τούτο και αφ’ ετέρου ο Γεώργιος Σ. Βελισσαράτος 
εκπροσωπών νομίμως εν προκειμένω την εν Πειραιεί ε 
δρεύουσα αναγνωρισμένη Επαγγελματική οργάνωση 
«Πανελλήνιος Ένωση Πλοιάρχων Ε.Ν. Πάσης Τάξεως» 
και ειδικώς εξουσιοδοτημένος προς τούτο, συνελθόντες 
σήμερον εις Πειραιά για να ορίσουμε το μισθό, τις ειδικές 
αμοιβές και λοιπούς όρους εργασίας των Πλοιάρχων των 

Μεσογειακών Επιβατηγών Τουριστικών Πλοίων, απεφα- 
σίσαμεν κοινή αμφοτέρων συμφωνία τα επόμενα. 

Άρθρο 1 

1. Η παρο ύσα Συλλογική Σύμβαση ισχύει επί των: 

α. Επιβατηγών Μεσογειακών Πλοίωντα οποίαεκτελούν 
πλόες στον Μεσογειακό χώρο, περιλαμβανόμενου εις 
τούτον και του Ευξεινου Πόντου και μη δρομολογημένων 
κατα τας περί ακτοπλοϊκών συγκοινωνιών διατάξεις και 

β. Επιβατηγών Τουριστικών Πλοίωντα οποία εκτελούν 
τουριστικούς πλόες εντός και εκτός του Μεσογειακού χώ¬ 
ρου 

2. Το μισθολόγιο καθώς και οι πόσης φύσεως αποδοχές 
των επί των ανωτέρω επιβατηγών πλοίων εργαζομένων 
Πλοιάρχων καθορίζονται σε δραχμές 

3. Οι πάσης φύσεως καταβολές προς τους Πλοιάρχους 
θα καλύπτονται εκ μέρους της εφοπλιστικής επιχειρήσε- 
ως δι' αντιστοίχων βεβαιώσεων εκχωρήσεως του ισόπο¬ 
σου συναλλάγματος, διατηρουμένων εκ παραλλήλου ό¬ 
λων των υπέρ των Πλοιάρχων εκ μέρους της πολιτείας υ¬ 
φισταμένων μέχρι σήμερον συναλλαγματικών 
διευκολύνσεων. 

Άρθρο 2 

Βασικός Μισθός Ενεργείας 

Ι.α) Ο μηνιαίος βασικός μισθός ενεργείας του Πλοιάρ¬ 
χου Επιβατηγών Μεσογειακών και Τουριστικών Πλοίων 
που προβλέπεται από την προηγούμενη Συλλογική Σύμ¬ 
βαση αυξάνεται από 1ης Ιανουάριου 1998 έως 31 Δεκεμ¬ 
βρίου 1998 κατά ποσοστό 7% καθοριζόμενος στο ποσό 
των πεντακοσίων ογδόντα τριών χιλιάδων εξακοσίων πε¬ 
νήντα δρχ. (583.650 δρχ.) 

β. Ο Ύπαρχος, κάτοχος διπλώματος Α’ τάξεως, που υ¬ 
πηρετεί στην κατηγορία των εν λόγω πλοίων λαμβάνει μη¬ 
νιαίο επίδομα από 1/1/98-31/12/98 το ποσό των είκοσι ο¬ 
κτώ χιλιάδων πεντακοσίων εβδομήντα δρχ. (28.570) πλέ¬ 
ον του επιδόματος Υπάρχου του αναφερομένου εις το 
άρθρο 5 παρ.2 της Γενικής Συλλογικής Συμβάσεως Του¬ 
ριστικών Μεσογειακών Πλοίων, που υπεγράφη μεταξύ 
της Ενώσεως Εφοπλιστών Επιβατηγών Πλοίων και της 
ΠΝΟ. 

γ.Οι συνολικές αποδοχέςτου Πλοιάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των λοιπών μελών του πληρώματος που προ- 
βλέπονται από την παρούσα Συλλογική Σύμβαση και τη 
γενική Συλλογική Σύμβαση που υπεγράφη μεταξύ της 
Ε.Ε.Ε.Π. και της Π.Ν.Ο. αλλ’ ανώτερες τούτον τουλάχι¬ 
στον κατά χίλιες δραχμές μηνιαίως της διαφοράς αυτής 
λογιζομένης ως ειδικού επιδόματος. 

δ) Οι συνολικές αποδοχές του Υπάρχου σε καμία περί¬ 
πτωση δεν μπορεί να είναι κατώτερες από τις συνολικές 
αποδοχές των Προϊσταμένων των λοιπών ειδικοτήτων. 

Άρθρο 3 

α. Δια τις τυχόν διανυόμενες εν πλω και εν λιμένι Κυρια¬ 
κές καταβάλλεται στον Πλοίαρχο ιδιαίτερη αμοιβή υπό 
τύπον επιδόματος, ανερχόμενη σε ποσοστό 22% επί του 
βασικού μισθού του άρθρου 2 παρ. 1 α της παρούσης. 

β. Στον Πλοίαρχο καταβάλλεται δι’ έκαστον διανυόμε- 
νον εν πλω και εν λιμένι Σάββατον ένα πλήρες ημερομί¬ 
σθιον ίσον προς το 1/22 του μηνιαίου βασικού μισθού. 


γ. Στο Πλοίαρχο καταβάλλεται ένα πλήρες ημερομίσθιο 
δι’ εκάστη αργία διανυομένην εν πλώ ή εν λιμένι ίσον προς 
το 1/22του μηνιαίου βασικού μισθού. 

δ. Στον Πλοίαρχο παρέχεται σαν επίδομα παραστάσε- 
ως από 1.1.98 έως 31.12.98 το ποσό των πενήντα επτά χι¬ 
λιάδων διακοσίων δρχ. (57.200 δρχ.) 

ε. Οι ημέρες αργιών εν πλώ και εν λιμένι που ορίζονται 
από τη Γ ενική Συλλογική Σύμβαση εργασίας μεταξύ της 
ΠΝΟ και της Ενώσεως Εφοπλιστών Επιβατηγών Πλοίων ι¬ 
σχύουν και για τους Πλοιάρχους. 

Άρθρο 4 

Χαρακτηρισμός του ναυτικού επαγγέλματος 

Συμφωνείται ο χαρακτηρισμός του ναυτικού επαγγέλ¬ 
ματος ως βαρέως και ανθυγιεινού υπό την προϋπόθεση ό¬ 
τι ο χαρακτηρισμός αυτός δεν θα έχει ουδεμία οικονομική 
επιβάρυνση για την εργοδοσία, πλην μηνιαίου επιδόμα¬ 
τος από 1.1.98 έως 31.12.98το ποσόντων δύο χιλιάδων ε¬ 
πτακοσίων είκοσι δραχμών (2.720 δρχ.) χορηγουμένων 
στον Πλοίαρχο. 

Άρθρο 5 

α. Σε περίπτωση ναυαγίου, ασχέτως των άλλων αποζη- 
μιώσεωντων οποίων δικαιούται συμφώνως προς τους κεί¬ 
μενους νόμους, παρέχεται στον Πλοίαρχο και ειδική απο 
ζημίωση καθοριζόμενη από 1.1.98 έως 31.12.98 στο πο¬ 
σόν των διακοσίων δεκατριών χιλιάδων εξακοσίων 
δραχμών (213.600 δρχ.) 

β. Στον Πλοίαρχο παρέχονται επίσης έξοδα λιμένος για 
όσες ημέρες το πλοίο παραμένει στο λιμάνι, προς κάλυψη 
δαπανών που αφορούν το πλοίο, καθώς και τα μικροέξο- 
δα τα σχετικά με την εξυπηρέτηση του πλοίου επί αποδό- 
σει λογαριασμού. 

γ. Στον Πλοίαρχο Ε/Γ-Ο/Γ (εφ’ όσοντο πλοίο μεταφέρει 
οχήματα), καταβάλλεται μηνιαίως (ως επίδομα) από 
1.1.98 έως 31.12.98 το ποσόν των είκοσι οκτώ χιλιάδων 
πεντακοσίων εξήντα δρχ. (28.560 δρχ.) 

Άρθρο 6 

α.Ο μισθός ασθενείας ορίζεται σε κάθε περίπτωση ίσος 
με τον κατά το άρθρο 2 μισθό ενεργείας, σε περίπτωση δε 
νοσηλείας εκτός νοσοκομείου ή κλινικής καταβάλλεται 
και το αντίτιμο τροφής. 

β.Στον Πλοίαρχο ο οποίος υφίσταται χειρουργική επέμ¬ 
βαση ή τραυματισμό στο πλοίο και δεν καθίσταται ανίκα¬ 
νος προς εργασία και του οποίου η θεραπεία δεν παρα- 
τεινεται πέραν των τεσσάρων μηνών καταβάλλεται ολό¬ 
κληρος ο μισθός ενεργείας του άρθρου 2 παρ.Ια της 
παρούσης. 

γ.Ο μεταβαίνων να συναντήσει το πλοίο προς ανάληψη 
της διοικήσεώς του ως Πλοίαρχος, εάν υποστεί ατύχημα 
τυγχάνει της αυτής προστασίας της οποίας τυγχάνει και 
εν τη υπηρεσία του πλοίου. 

δ.Ο Πλοίαρχος δικαιούται νοσηλείας στη Α’ Θέση νο¬ 
σοκομείου ή κλινικής. 

Άρθρο 7 

Στον Πλοίαρχο παρέχεται για κάθε τουριστική περίοδο 
μια χειμερινή και δύο θερινές στολές. Οι στολές αυτές θα 
ανήκουν κατά κυριότητα στον Πλοίαρχο μετά τη λήξη της 
τουριστικής περιόδου. 

Άρθρο 8 

Μισθός παροπλισμού 

Σε περίπτωση παροπλισμού του πλοίου, ο μηνιαίος μι¬ 
σθός του Πλοιάρχου από της ημέρας του παροπλισμού και 
μέχρι συμπληρώσεως εννεαμήνου κατ’ ανώτατον οριον 
χρονικού διαστήματος εντός του αυτού ημερολογιακού έ¬ 
τους ορίζεται εις 80% επί του βασικού μισθού ενεργείας. 

Σε περίπτωση που συμφωνηθεί μεταξύ ΠΝΟ και ΕΕΕΠ 
κάτι το καλύτερο σχετικώς με την υποχρέωση εννεαμή¬ 
νου επανδρώσεως του πλοίου,τούτο θα ισχύει και για τον 
Πλοίαρχο. 

Άρθρο 9 
Αντίτιμο Τροφής 

Το ημερήσιο αντίτιμον τροφής του Πλοιάρχου και εις ό- 
σας περιπτώσεις δικαιούται τούτο καθορίζεται από 1/1/98 
έως 31.12.98 στο ποσό των δύο χιλιάδων διακοσίων σα¬ 
ράντα δραχμών (2.240 δρχ.) 

Άρθρο 10 
Αποζημίωση 

Σε κάθε περίπτωση κατά την οποία ο ναυτικός δικαιού¬ 
ται αποζημιώσεως θα καταβάλλεται τοιαύτη και στον 
Πλοίαρχο. 

Άρθρο 11 

Δώρα Χριστουγέννων και Πάσχα 

Τα δώρα εορτών Χριστουγέννων και Πάσχα, αντιπρο- 
σωπεύοντα αποδοχές τεσσαράκοντα πέντε (45) ημερών, 
καταργήθηκαν από 1.1.1982, ενσωματωθέντα στην κανο¬ 
νική άδεια, η οποία ούτω αυξάνεται εις ενενήντα έξι (96) 
ημέρας ετησίως και υπολογίζεται κατά τα ειδικότερον κα¬ 
θοριζόμενα στο άρθρο 8της μεταξύ ΠΝΟ και Ενώσεως Ε¬ 
φοπλιστών Επιβατηγών Πλοίων Συλλογικής Συμβάσεως. 

Άρθρο 12 
Άδεια 

1.0 Πλοίαρχος δικαιούται πέραν των μέχρι σήμερον χο¬ 
ρηγουμένων (50) πενήντα ημερών ετήσιας άδειας και ε¬ 
τέρων (46) σαράντα έξι ημερών προς τις οποίες συμψη- 
φίσθηκαν από 1.1.1982 και εφεξής τα υπό του άρθρου 11 
της από 1.1.1982 Σ.Σ. προβλεπόμενα δώρα Χριστουγέν¬ 
νων και Πάσχα της ετήσιας αδείας ανερχομένης ούτω εις 
(96) ενενήντα έξι ημέρας, υπολογιζομένης εις (8) οκτώ η¬ 
μέρας δια κάθε μήνα υπηρεσίας, δια δε τις τυχόν ολιγό- 
τερες του μηνός ημέρες το αντίστοιχον κλάσμα. 

Η άδεια αυτή λογίζεται ως συντάξιμος χρόνος. 

2. Κατά τις ημέρες της αδείας του ο Πλοίαρχος δικαι¬ 
ούται του αναλογούντος σ’αυτές μισθού ενεργείας, προ¬ 
σαυξημένου με το εξ 22% επίδομα Κυριακών και το αντί¬ 
τιμον τροφής εις πάσαν περίπτωσιν ως και το ειδικό επί¬ 
δομα που προβλέπεται από το εδάφιο δ του άρθρου 3 της 
παρούσης Συλλογικής Σύμβασης. Ο τρόπος υπολογι¬ 
σμού του εν λόγω επιδόματος του άρθρου 3 θα γίνεται 
σύμφωνα με τη διαδικασία που ορίζει η παράγραφος 2 
του άρθρου 8 περί αδειών της Σ.Σ.Ε. πληρωμάτων. Το η¬ 
μερομίσθιο για τον υπολογισμό της αδείας καθορίζεται 
στο 1/22 του μηνιαίου βασικού μισθού. 


3. Η άδεια αυτή παρέχεται στον Πλοίαρχο εφ’ όσον το ε¬ 
πιτρέπουν οι ανάγκες του πλοίου κατ’ αμοιβαία συνεν- 
νόησιν μετά του πλοιοκτήτου, δύναται δε να χορηγείται 
και κατά την παραμονή του πλοίου στο λιμάνι επί επταή¬ 
μερον, όπως και δι 'επισκευάς, ετησίαν επιθεώρησιν κλπ 

Αι ημέραι κατάπλου και απόπλου δεν λογίζονται ως η¬ 
μέρες αδείας αλλά ως ημέρες εργασίας. 

Σε κάθε άλλη περίπτωση η χορηγουμένη άδεια δεν είναι 
δυνατόν να δοθεί δια χρονικόν διάστημα μικρότερον των 
επτά ημερών. 

Για κάθε άλλη περίπτωση που δεν καλύπτεται από τα 
προαναφερόμενα θα ισχύσουν τα προβλεπόμενα από τη 
Γενική Συλλογική Σύμβαση μεταξύ ΕΕΕΠ και ΠΝΟ 

Άρθρο 13 

Έναρξη καταβολής μισθού 

1 .Σε περίπτωση που ο Πλοίαρχος θα ταξιδεύσει για να 
συναντήσει το πλοίο για τη διακυβέρνηση του οποίου 
προσελήφθη, δικαιούται το μισθό της παρ. Ια του άρ¬ 
θρου 2 της παρούσης από της ημέρας αναχωρήσεως για 
το ταξίδι αυτό. 

2. Τα υπό των άρθρων 3 και 4 της παρούσης προβλεπό¬ 
μενα επιδόματα παρέχονται από της ημέρας ναυτολογή 
σεωςτου Πλοιάρχου. 

3. Η χορηγούμενη αύξηση προβλεπόμενη υπό της πα¬ 
ρούσης Συλλογικής Συμβάσεως και οι άλλες παροχές θα 
καταβληθούν αναδρομικώς στους ναυτολογηθέντες 
Πλοιάρχους από 1.1.1998. 

Άρθρον 14 
Επίλυση Διαφορών 

Κάθε διαφορά που προκύπτει περί την εφαρμογή και 
ερμηνεία των όρων της παρούσης Συλλογικής Συμβάσε¬ 
ως επιλύεται διαιτητικώς σύμφωνα προς τα καθοριζόμε¬ 
να στο άρθρο 30 της Συλλογικής Συμβάσεως της υπο- 
γραφείσης μεταξύ της Ενώσεως Εφοπλιστών Επιβατη¬ 
γών Πλοίων και της Πανελλήνιας Ναυτικής Ομοσπονδίας. 

Άρθρον15 

Δικαίωμα επιλογής Πλοιάρχου 

Οι Πλοίαρχοι που αφορά η παρούσα Συλλογική Σύμβα¬ 
ση προσλαμβάνονται εκ των τακτικών μελών της Πανελ¬ 
λήνιας Ένωσης Πλοιάρχων Ε Ν. πάσης τάξεως κατ’ από¬ 
λυτον εκλογήν του πλοιοκτήτου. 

Άρθρον 16 

Τα δύο συμβαλλόμενα μέρη συμφωνούμε να επιτρέπε¬ 
ται η πρόσληψη σπουδαστών κυρίως της ναυτικής εκπαί¬ 
δευσης (ΑΔΣΕΝ,ΤΕΧΝ ΛΥΚΕΙΑ, ΛΥΚΕΙΑ ΓΥΜΝΑΣΙΑ και α¬ 
ντίστοιχες Ναυτικές Σχολές του εξωτερικού) ανεξάρτητα 
περιορισμού (υφισταμένης νομοθεσίας) ως προς τον α¬ 
ριθμό των σπουδαστών. 

Η πρόσληψη από τον πλοιοκτήτη θα γίνεται με την ειδι¬ 
κότητα του εκπαιδευόμενου και θα είναι υποχρεωμένος 
(ο πλοιοκτήτης) να καταβάλλει τα έξοδα μετάβασης και 
παλιννόστησης, την ενδιαίτηση γενικά καθώς και την ια¬ 
τροφαρμακευτική περίθαλψη του εκπαιδευόμενου κατά 
το διάστημα της υπηρεσίας του στο πλοίο μόνο. 

Ο μισθός του εκπαιδευόμενου θα συμφωνείται κατά ε- 

λευθέραν συμφωνίαν και δεν θα υπερβαίνει οπωσδήποτε 
το μισθό του Δοκ.Πλοιάρχου. 

Άρθρο 17 

Στον Πλοίαρχο καταβάλλεται ειδικόν επίδομα από 
1.1.98 έως31.12.98 το ποσόν των δεκατεσσάρων χιλιά¬ 
δων εκατόν εβδομήντα δραχμών (14.170 δρχ.) όταν το 
πλοίο διέλθει τις Μεγάλες Λίμνες Καναδά, την Διώρυγα 
του Σουέζ και την Διώρυγα του Παναμά (ΡΑΝΑΜΑ 
ΟΑΝΑί.) 

Το εν λόγω επίδομα καταβάλλεται άπαξ και για την πρώ¬ 
τη και μόνο διέλευση ανεξαρτήτως των τυχόν επακολου- 
θησομένων εντός τριάκοντα ημερών, άλλων διελεύσεων. 

Άρθρο 18 

Εισφορές υπέρ της Εστίας Ναυτικών 

1 .Η μηνιαία εισφορά των πλοιοκτητών και των ναυτικών 
υπέρ της Εστίας Ναυτικών καθορίζονται από τις διατάξεις 
των εδαφίων α’ και β' παρ.1 του άρθρου 7 του Ν.Δ. 92 
(ΦΕΚ 169/1973) ως ετροποποιήθησαν με το άρθρο 22 του 
Νόμου 1085/1980. 

2 . Οι ανωτέρω εισφορές υπολογίζονται επί του υπό των 
Συλλογικών Συμβάσεων καθοριζομένου βασικού μηνιαί¬ 
ου μισθού και δεν επεκτείνονται στα πάσης φύσεως επι¬ 
δόματα, στην αποζημίωση λόγω καταγγελίας της συμβά- 
σεως ναυτολογήσεως ναυαγίου, αδείας, ασθένειας ή ερ¬ 
γατικών ατυχημάτων. 

Άρθρο 19 

Οικογενειακά Επιδόματα 

Οι πλοιοκτήτες περί ών η παρούσα συλλογική σύμβαση, 
καταβάλλουν ποσοστό 2% μη δυνάμενο να αυξηθεί πε¬ 
ραιτέρω, συμφώνως προς το άρθρο 25 του νόμου 
1085/1980, εισπρατόμενον υπό του ΝΑΤ, με σκοπό τη χο¬ 
ρήγηση οικογενειακών επιδομάτων στους Έλληνες ναυ¬ 
τικούς. Το ανωτέρω ποσοστό ομού μετά του εξ ενός επί 
τοις εκατόν (1%) ποσοστού συμμετοχής του ναυτικού υ¬ 
πολογίζεται επί των υποκειμένων εις εισφοράν υπέρ του 
ΝΑΤ αποδοχών των ναυτικών. 

Άρθρο 20 

Επικουρική Ασφάλιση 

Οι πλοιοκτήτες, περί ών η παρούσα συλλογική σύμβα¬ 
ση, καταβάλλουν ποσοστό εκ δύο επί τοις εκατό (2%) μη 
δυνάμενο ν’ αυξηθεί περαιτέρω, συμφώνως προς το άρ¬ 
θρο 28του Νόμου 1220/81,εισπραττόμενον υπό του ΝΑΤ, 
με σκοπό την παροχή στους Έλληνες ναυτικούς επικου¬ 
ρικής ασφάλισης. 

Το ανωτέρω ποσοστόν ομού μετά του εκ δύο επί τοις ε¬ 
κατό (2%) ποσοστού συμμετοχής του ναυτικού, υπολογί¬ 
ζεται επί των υποκειμένων εις εισφοράν υπέρ του ΝΑΤ α¬ 
ποδοχών των ναυπκών. 

Άρθρο 21 

Έναρξις - Λήξις ισχύος 

α. Η ημερομηνία ενάρξεως ισχύος της παρούσης συλ¬ 
λογικής συμβάσεως ορίζεται η ΙηΙανουαρίου 1998καιλή- 
ξεως η 31η Δεκεμβρίου 1998. 

β Κατά το διάστημα της ισχύος της Σ.Σ. δυναται να τρο¬ 


ποποιηθεί αυτή μόνο κατόπιν κοινής εγγράφου συμφω¬ 
νίας των συμβαλλομένων μερών. Πέραν των ανωτέρω, 
κατά τα λοιπά μη προβλεπόμενα υπό της παρούσης ισχύ¬ 
ει ότι και στη Γενική Συλλογική Σύμβαση εργασίας στα Ε- 
πιβατηγά-Μεσογειακά Τουριστικά πλοία μεταξύ ΕΕΕΠ 
και ΠΝΟ. 

γ.Η παρούσα Συλλογική Σύμβαση συντάχθηκε σε τρία 
πρωτότυπα εκ των οποίων από ένα αντίτυπο έλαβαν τα 
συμβαλλόμενα μέρη, το δε τρίτο θέλει κατατεθεί στο Υ¬ 
πουργείο Εμπορικής Ναυτιλίας προς κύρωση, υπογρά¬ 
φεται δε ως έπεται. 

Οι Συμβαλλόμενοι 

Για την Ένωση Εφοπλιστών Για την Πανελλήνια Ένωση 

Επιβατηγών Πλοίων Πλοιάρχων Ε. Ν. 

πάσης τάξεως 

Ο Πρόεδρος Ο Πρόεδρος 


ΑΝΔΡΕΑΣ ΠΟΤΑΜΙΑΝΟΣ Γ. Σ.ΒΕΛΙΣΣΑΡΑΤΟΣ 


Ο Γ εν. Γραμματέας 
ΑΛΕΞΑΝΔΡΟΣ ΠΑΝΑΓΟΠΟΥΛΟΣ 
-Φ- 

Αριθ. ΥΠΠΟ/ΔΙΛΑΠ/Γ/2570/42767 (4) 

Χαρακτηρισμός ως ιστορικού διατηρητέου μνημείου και 
έργου τέχνης του κτιρίου ιδιοκτησίας Θεόδωρου Γά- 
του στην οδό Γ ιδόγιαννου 4 στην Άμφισσα Ν. Φωκίδας. 


Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει 

γ) του Ν. 1469/50 «περί προστασίας ειδικής κατηγορίας 
οικοδομημάτων. 

δ) του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ61/Α/13.4.92) 

ε) του Π.Δ. 941/77 «Περί Οργανισμού του ΥΠΠΕ». 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/Τ.Β/5.12.97 με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής» «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γ ραφείων της Κεντρικής Υ¬ 
πηρεσίας του ΥΠ.ΠΟ. 

3. Την εισήγηση της 2ης Εφορείας Νεωτέρων Μνημεί¬ 
ων και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 13/11.6.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο και 
έργο τέχνης το κτίριο ιδιοκτησίας Θεόδωρου Γάτου στην 
οδό Γιδόγιαννου 4 στην Άμφισσα Ν. Φωκίδας με τον αύ- 

λείο χώρο του, διότι πρόκειται για ένα νεοκλασσικό κτίριο 
με αξιόλογα επιμέρους αρχιτεκτονικά και μορφολογικά 
στοιχεία και είναι σημαντικό για τη μελέτεη της ιστορίας 
της αρχιτεκτονικής. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνά, 26 Αυγούστου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝ1ΖΕΛΟΣ 

-♦- 

Αριθ. 3969 (5) 

Σύσταση νομικού προσώπου στην Κοινότητα Κοσμίου Ν. 
Ροδόπης με την επωνυμία «Παιδικός Σταθμός Κοινό¬ 
τητας ΚΟΣΜΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/95 
(Δ.Κ.Κ.) καιτου άρθρου 9του Ν. 2503/97. 

2. Το αριθ. Γ2β/2205/16.6.98 έγγραφο του Υπουργείου 
Υγείας και Πρόνοιας με το οποίο μας γνωστοποίησε ότι 
στο ΦΕΚ 576/Β/11.6.98 δημοσιεύθηκε η απόφαση 
Γ2β/869/98 που αφορά τη μεταβίβαση του Κρατικού Παι¬ 
δικού Σταθμού Κοσμίου στην Κοινότητα Κοσμίου. 

3. Την 23/98 απόφαση του κοινοτικού συμβουλίου Κο¬ 
σμίου για τη σύσταση νομικού προσώπου με την επωνυ¬ 
μία «Παιδικός Σταθμός Κοινότητας Κοσμίου», αποφασί¬ 
ζουμε: 

Συστήνουμε κοινοτικό νομικό πρόσωπο στην Κοινότητα 
Κοσμίου με την επωνυμία «Παιδικός Σταθμός Κοινότητας 
Κοσμίου». 

Σκοπός του Νομικού Προσώπου είναι η καθημερινή φύ¬ 
λαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευή τους για την 
φυσική μετάβασή τους από την οικογενειακή ζωή στο 
σχολικό περιβάλλον. 

Επίσης η διαχείριση των πιστώσεων που διατίθενται για 
τις λειτουργικές δαπάνες, η εκτέλεση μικρών έργων για 
την επισκευή και συντήρηση του Σταθμού, η αποκατά¬ 
σταση φθορών και ζημιών του εξοπλισμού και γενικά ο ε¬ 
φοδιασμός με όλα τα μέσα που κρίνονται απαραίτητα για 
την λειτουργία του. 

Περιουσία του Νομικού Προσώπου είναι η υφιστάμενη 
μέχρι σήμερα κινητή και ακίνητη περιουσία του Σταθμού. 

Πόροι του Νομικού Προσώπου είναι: α) Η υποχρεωτική 
επιχορήγηση κάθε έτος από την Περιφέρεια μέσω της 
Νομαρχιακής Αυτοδιοίκησης για την αντιμετώπιση των α¬ 
ναγκών λειτουργίας, συντήρησης των εγκαταστάσεων, 
καθώς και για τη μισθοδοσία του προσωπικού του Κ.Π.Σ. 
που θα μεταταγεί σ' αυτό μέχρι την έξοδό του από την υ¬ 
πηρεσία. β) η ετήσια επιχορήγηση της Κοινότητας Θρυ- 
λορίου, γ) κάθε είδους δωρεές, εισφορές, κληρονομιές, 
κληροδοσίες, δ) εισπράξεις από την τυχόν επιβολή οικο¬ 


νομικής προσφοράς, ε) κάθε είδους πρόσοδοι από την 
περιουσία του. 

Το Νομικό Πρόσωπο θα διοικείται από πενταμελές Δ.Σ. 
το οποίο συγκροτείται με απόφαση του κοινοτικού συμ¬ 
βουλίου και θα αποτελείται από τρεις κοινοτικούς συμ¬ 
βούλους, έκτων οποίων ορίζεται Πρόεδρος και Αντιπρό¬ 
εδρος, έναν εκπρόσωπο των εργαζομένων που υποδει¬ 
κνύεται μαζί με τον αναπληρωτή του από ειδική 
συνέλευση στην οποία παίρνει μέρος το σύνολο των ερ¬ 
γαζομένων στο νομικό πρόσωπο και έναν εκπρόσωπο των 
γονέων των φιλοξενουμένων παιδιών στο νομικό πρόσω¬ 
πο ο οποίος ορίζεται μαζί με τον αναπληρωτή του από το 
κοινοτικό συμβούλιο. 

Η θητεία των μελών του Δ.Σ. του Νομικού Προσώπου ο¬ 
ρίζεται με απόφαση του Κοινοτικού Συμβουλίου και λήγει 
πάντοτε με την εγκατάσταση του νέου διοικητικού συμ¬ 
βουλίου. 

Από τις διατάξεις της απόφασης αυτήςπροκαλείται δα¬ 
πάνη σε βάρος του προϋπολογισμού της Κοινότητας Κο¬ 
σμίου το ύψος της οποίας δεν μπορεί να προσδιορισθεί 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 31 Αυγούστου 1998 

Ο Γ ενικός Γ ραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 
-♦- 

Αριθ. 6676 (6) 

Καθορισμός του ναύλου επιβατών και οχημάτων της το¬ 
πικής γραμμής Μυτιλήνης - Πλωμαρίου και επιστρο¬ 
φής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 178παρ.2του Ν.Δ. 187/73 
(ΦΕΚ 261/Α/73) περί «Κώδικα Δημοσίου Ναυτικού Δικαί¬ 
ου». 

2. Το Ν. 2503/97 (ΦΕΚ 107/Α/30.5.97) «Διοίκηση, Οργά¬ 
νωση, Στελέχωση της Περιφέρειας κ.λπ ». 

3. Την αριθ. 1321/1Α/01/28.5.98 Απόφαση ΥΕΝ/Δ.Θ.Σ - 
2η περί Μεθόδου καθορισμού ναύλων επιβατών ακτο¬ 
πλοΐας (ΦΕΚ 434/Β/10.6.96). 

4. Την αριθ. 1321.1/11/94/25.11.94 Δ/γή ΥΕΝ/Δ.Θ.Σ. -2η 
«Στρογγυλοποίηση Μικτών Ναύλων επιβατών και οχημά¬ 
των σε τοπικές γραμμές». 

5. Την αριθ. 1321/1/13.8.98 Απόφαση του κεντρικού Λι 
μεναρχείου Μυτιλήνης. 

6. Την αριθ. ΔΠΑ/Φ 231.41/7639/6.8.98 Απόφαση Υπ. Αι¬ 
γαίου. 

7. Την αριθ. 13646/18.3.98 εγκύκλιο ΝΑΤ 

8. Το άρθρο 29-9 του Ν. 1558/85 (όπως συμπληρώθηκε 
με το άρθρο 27 του Ν. 2081/92) και το γεγονός ότι από την 
Απόφασή μας αυτή δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Καθορίζουμε το ναύλο επιβατών και οχημάτων της το¬ 
πικής γραμμής ΜΥΤΙΛΗΝΗΣ - ΠΛΩΜΑΡΙΟΥ και επίατρο 
φής που διαμορφώνονται μετά την στρογγυλοποίηση 
τους ως ακολούθως: 

Επιβάτες 


Καθ. Ναύλος 

Λ.Τ.5% 

ΝΑΤ 6,5% 

Φ.Π.Α. 6% 

ΜΙΚΤ. ΝΑΥΛΟΣ 

1.269 

63 

83 

Οχήματα 

85 

1.500 

Α. ΚΑΤ. IX: 1.508 

75 

98 

219 

1.900 

Β.ΚΑΤ. IX: 1.746 

87 

114 

253 

2.200 

Φ/Γ-Μ: 873 

43 

57 

127 

1.100 


Η απόφαση αυτή ισχύει από τη δημοσίευσή της στην Ε¬ 
φημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 25 Αυγούστου 1998 

Ο Γενικός Γραμ. Περιφέρειας κ.α.α. 

Ο Γενικός Διευθυντής Π.Β.Α. 

ΠΑΝ. ΣΕΡΑΪΔΗΣ 


Αριθ. ΠΡ/οΐκ. 3214 (7) 

Χορήγηση άδειας άσκησης επαγγέλματος Κοινωνικού 
Λειτουργού στην Χατζηβασιλείου Χριστίνα του Αντω¬ 
νίου. 

Ο ΝΟΜΑΡΧΗΣ ΜΑΓΝΗΣΙΑΣ 

Με την 3076/26.8.98 απόφαση του Νομάρχη Μαγνη¬ 
σίας χορηγήθηκε στην Χατζηβασιλείου Χριστίνα του Αντ. 
άδεια άσκησης επαγγέλματος Κοινωνικού Λειτουργού. 

Βόλος, 26 Αυγούστου 1998 

Με εντολή Νομάρχη 
Ο Διευθυντής κ.α.α. 

Γ. ΔΙΑΜΑΝΤΗΣ 

Κ.Α.Ε. Προϋπολογισμού 
_2531_ 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 » 

250.000 » _ 

250.000 » 



Κ.Α.Ε. εσόδου υπέρ 


ΤΑΠΕΤ 3512 


3.000 

δρχ. 

3.500 

» 

750 

» 

3.500 

» 

1.500 

» 

750 

» 

250 

» 

500 

» 

150 

» 

500 

» 

12.500 

» 

12.500 

» 


Τεύχος 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























